《会要官集西池同舍翁挺作诗次其韵》
宋代·程俱

琼构涌空碧，鱼龙濯晴波。游人与春竞，奈此西日何。

缅怀散花与，青笠委绿蓑。当年渔樵侣，问我何时过。

依然五湖境，乱眼烟云多。恍疑三壶梦，欲继七字哦。

恨无石心儿，慨慷叩舷歌。时英满四座，自许皆隋和。

翁子独不语，诗源泻悬河。不作杜陵老，眼寒惊绮罗。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。